b'\n_START_ARTICLE_\nFriedrich Wilhelm Gustav Sp\xc3\xb6rer\n_START_SECTION_\n\xc5\xbdivljenje in delo\n_START_PARAGRAPH_\nSp\xc3\xb6rer je \xc5\xa1tudiral matematiko in astronomijo na Univerzi v Berlinu. Tu sta nanj najbolj vplivala Encke in Dove. Diplomiral je leta 1843. Leta 1844 je bil Enckejev pomo\xc4\x8dnik na Observatorjiju v Berlinu, kjer je izra\xc4\x8dunal motnje Enckejevega kometa za obdobje od 1838 do 1845._NEWLINE_Najprej je od\xc5\xa1el u\xc4\x8diti na gimnazijo v Bromberg, leta 1847 v Prenzlau, leta 1849 pa je za\xc4\x8del u\xc4\x8diti na klasi\xc4\x8dni gimnaziji v Anclamu, kjer je ostal 25 let._NEWLINE_Za\xc4\x8del je opazovati Sonce, Son\xc4\x8deve pege in cikle njihovih pojavljanj. S tem v zvezi ga ve\xc4\x8dkrat omenjajo poleg Maunderja, ki je na novo odkril njegovo delo v zvezi z majhnim \xc5\xa1tevilom peg v 17. stoletju._NEWLINE_Odkril je Sp\xc3\xb6rerjev zakon, ki obravnava pojavljanje Son\xc4\x8devih peg na dolo\xc4\x8denih \xc5\xa1irinah med Son\xc4\x8devim ciklom in razli\xc4\x8dno gibanje Son\xc4\x8deve povr\xc5\xa1ine._NEWLINE_Leta 1868 je od\xc5\xa1el v Indijo, kjer je \xc5\xbeelel opazovati popolni Son\xc4\x8dev mrk, vendar je ponagajalo obla\xc4\x8dno vreme. Leta 1872 je za\xc4\x8del raziskovati na novo ustanovljenem Astrofizikalnem observatoriju v Potsdamu, kjer je leta 1882 postal glavni opazovalec. Leta 1894 se je upokojil.'